ass-nni ungal n Amar Mezdad
Posté par algeriedemocratie le 28 octobre 2009
TasYunt ayamun n E. Mezdad tewwi-d kra issalen Yef ungalen id-ifYen ussan agi di tmurt. Tajmilt n dda Emar meqqwert , amahil ines di tira, di tsekla neY deg wannar n idles s umata Yur-es azal anect-ilat. Awal agi id-iteddun Yef ungal ines aneggaru ksaY t-id di tesYunt ines Ayamun.Ulac acu ur neţfakka. Kra i d-yeYlin Yer ddunit ilaq ad yiwsir. Ayen yeẓzan, ţYaren iẓuran deffir ifurkawen. Kra iteddun, neY yeţmuruden, kra yeţţarran nnefs, tYelli tgecrirt, iḥeffu weglim, yeţruẓu yifer. Ma d amdan, tikkwal yeţwaY ula d allaY-is. Iseggasen-a ineggura, tamYart, cwiṭ cwiṭ, ixerreb leeqel-is, mačči d tinna n zik. Kra tennuY d ddunit, ddunit taggara-ya terra-d deg-s ţţar. Mi ţ-yesni ad as-yales. Tura awal ma izad, ad iruḥ fell-as yiḍes, kra yekka yiḍ d asnirmet. Alamma yedden ccix, neţţat tiṭ-is ur teqqin. Imir, ad teddem ssḍel i tẓallit. Ad tesṭettun, ur tferren azal d yiḍ.
“ SelleY-as mi ara tefk lfaţiḥa. Ɣur-s d tannumi lfaţiḥa mačči s tsusmi, teţmeslay ansi i k-yehwa ad as-d-tesleḍ, amar i-mi s teqbaylit i ţ-teţţak, teẓra acu teqqar “ A bab n igenwan d tmura ! A ssadaţ imeezuzen !” Ad ţ-tawi akken azrar n ddeewa n lxir, tatut ur teţţeţţu yiwen deg-neY. Zik ula d Tawes teţţawi-ţ-id di lfaţiḥa. “Ad yeg Ṛebbi teẓza s ixulaf, ad terbaḥ ad tesserbeḥ.” Tineggura-ya, ur as-selleY ara tbedder-iţ. Tekkes-iţ di lfaţiḥa, akken i ţ-tekkes deg wul-is. UggaY d tideţ Yur-s, dayen temsa.
Mi tfukk taẓallit, tikkwal teggan alamma bdan medden tuffYa. Syin ad d-tekker, bezgent wallen, aqerru-s amzun d tissirt. Mi ara yi-d-taf deg wexxam, tugeţ d nek ara ţ-yezwiren s eelxir ; tikkwal ur iyi-t-d-teţţara ara. Mi teswa cwiṭ n lqahwa, ad tawi abrid n wennar, nnig Yiger-Usammer, din ara taf Nna-Faṭi. Seg wasmi temmut Tḥemmuţ, aţţan tuYal Yer Nna-Faṭi, yerna tamexluqt-nni ul-is diri-t, ur ţ-ḥemmlen ara medden : mačči am tmettut am tayeḍ!
M.A.U
source:imyura.com
kab_Latn fra_Latn kab_Latn kab_Latn kab_Latn bos_Latn ita_Latn